Repùblega Dominicana

La Repùblega Dominicana ła ze un paeze situà inte i Caràibi, ubicà inte ła zona sentrałe de łe Antiłe; ła òcupa ła parte sentrałe e orientałe de ła izoła La Spagnoła. La so capitałe e sità pì popołada ła ze Santo Domingo. La confina verso nord co el osèano Atlàntego, verso est co el canałe de ła Mona, che el lo separa de Porto Rico, al sud co el mar Caràibi, e a l'òvest co Haitiani, che el ze che l'altro paeze situà in La Spagnoła. Co 48 448 km² e na popołasion superior ai 11 miłioni de abitanti, el ze el secondo paeze pì estendesto e popolà dei insułari caribegni, dopo de Cuba.

Abità da taini partindo dal VII secoło, el teritòrio del paeze el zera sta descuerto da Cristóbal Colón inte el 1492 converténdose inte el liogo del primo stansiamento eoropeo permanente in Amèrica, denomenà cofà Santo Domingo, atuałe capitałe del paeze e prima capitałe de Spagna inte el Novo Mondo. Dopo de tre sècułi de dominasion spagnoła, el paeze el zera rivà a ła prima indipendensa inte el 1821 parò el zera sta tolto rapidamente da Haitiani inte el 1822. Dopo de ła vitòria otegnesta inte ła guera de ła indipendensa dominicana inte el 1844, i dominicani i ghea gavesto vàrie lote, inte ła majoransa interne, e anca un curto regreso de ła domenasion spagnoła (1861-1865). Inte un perìodo de dòdaze ani i zera stai sasinai do presidenti (Ulises Heureaux inte el 1899 e Ramón Cáceres inte el 1911). I Stati Unii i ghea ocupà el paeze intrà el 1916 e el 1924, seguio da un perìodo rełativamente trancuiło e pròspero de sie ani soto de ła presidensa de Horacio Vásquez.

Arente del 1930, ła Repùblega Dominicana ła se ghea catà soto el controło del despiadà ditador Rafael Trujillo, che el ghea goernà el paeze finmente el so sasìnio inte el 1961. Juan Bosch el zera sta ełezesto presidente inte el 1962, parò el zera sta deponesto inte un colpo miłitare inte el 1963. Inte el 1965, i Stati Unii i ghea portà vanti un intervento inte el mezo de na guera siviłe provocada da un sorlevamento fato par restaurar Bosch. Inte el 1966, Joachin Bałaguer el ghea vinsesto contro de Bosch inte łe ełesion presidensałi. Bałaguer el ghea mantegnesto un streto controło del poder durante ła major parte dei seventi 30 ani, finmente che łe reasion de ła comunità internasionałe a racuante ełesion brojae łe ło ghea obligà a scurtar el so mandà inte el 1996. Da chel momento, se łe se ghea sełebrà ełesion periòdeghe che łe ga portà i candidai de ła opozision a ła presidensa. El ex presidente Leonel Fernàndez (primo mandà 1996-2000) el ghea vinsesto ła ełesion par un novo mandà inte el 2004 dopo de un emendamento constitusionałe che el permitia ai presidenti servir pì de un mandato, e dopo el zera sta re-ełezesto par un secondo mandà consecutivo. Dopo de ła presidensa de do mandai de Daniło Medina (2012-2020), Luis Abinader el zera sta ełezesto presidente inte el lujo del 2020.

La Repùblega Dominicana el ga ła nona economia pì grande de Amèrica Latina e ła prima de Amèrica Sentrałe e i Caràibi e ła òcupa ła sètima pozision in rèdito pro càpite in Amèrica Latina, sorpasada da Porto Rico, Panama, Chiłe, Uruguay, Arzentina e Mèsego. El paeze el ga disfrutà de un forte cresimento econòmego inte łe ùltime décade, co na mèdia del 5,3 par sento anuałe intrà el 2000 e el 2018, uno de łe tasi pì ràpidi de ła rejon de Amèrica Latina e i Caràibi; intrà el 2014 e 2018, el ritmo el se ghea cełerà a ma mèdia de 6,3 par sento anuałe e de 7 par sento inte el 2018, perìodo inte el cuało ła zera stada ła economia de pì ràpido cresimento de Amèrica Latina e Caràibi  El contìnuo cresimento no el ze rivà redùzar ła poaresa e ła deziguajansa. Drio cheło che dize i dati de ła FAO, el taso de poaresa el se ghea reduzesto de cuazi un 50 % inte el 2003 a solché un 45.5 % inte el 2018. Anca se antigamente conosesta par ła produsion de sùcaro, ła economia ła ze uncó domenada dal terso setore, o sia cheło dei servisi.
El progreso econòmego del paeze el se senplìfega col so sistema vansà de tełecomunicasion parò co lentesa de conesion. La migrasion internasionałe ła afeta in granda parte al paeze, ponesto-ché el riseve e el manda un grando fluso de migranti. La imigrasion iregołare de haitiani e ła integrasion in matèria legałe dei disendenti de sti cuà ła ze el prinsipałe problema imigratòrio; ła popołasion totałe de orìzane haitiana ła se stima arente dei 750 000 indivìdui. Inte i Stati Unii ła ghe ze na granda diàspora dominicana, contabiłizada in 1,5 milioni de persone; diàspora che de fato ła juta el desviłupo nasionałe, mandando miliaja de milioni de dòlari a łe so fameje in Repùblega Dominicana, rivando a èsar un dèzemo del PIL nasionałe.

La Repùblega Dominicana ła ze el paeze pì turìstego del Caràibi. Durante tuto l'ano i canpi de golf del paeze i se cata intrà łe prinsipałi atrasion de ła izoła. Inte el paeze se cata ła montagna pì alta del Caràibi, el Pico Duarte inte ła Provincia San Juan, cusita cofà el Lago Enriquillo inte ła Provincia Independencia el ze el ponto pì baso inte ła nasion e inte l'isteso tenpo el lago pì grando dei Caràibi.

Ła Repùblega ła ze un paeze tropegałe co na tenperatura mèdia de 27 °C, ła cuała ła vària poco durante el ano, e na granda diversità biołòzega.

La popołasion ła ze par el 47.8 par sento catòlega e par el 21.3 par sento protestante, mentre che el 28% no el se declara credente. El paeze el ghea vesto ła presidensa pro ténpore de ła CELAC inte el perìodo 2016-2017.

 Gałeria de someje 

 Notasion 

Altri projeti

 Linganbi foresti 

Dominicana
Categoria:Voze co mòduło citasion e parametro coautores